Ֆեյսբուքի մեկնաբանությունների մեջ այժմ հնարավոր է տեղադրել նաև լուսանկարներ: Նախկինում դա կարող էինք անել միայն մեկնաբանություններում տեղադրելով լուսանկարի ինտերնետային հասցեն, սակայն այդ դեպքում լուսանկարի վրա սեղմելուց բացվում էր Ֆեյսբուքից անկախ առանձին էջ (լուսանկարի էջը): Նոր ֆունկցիայից օգտվելու համար անհրաժեշտ է սեղմել մեկնաբանությունների դաշտում գտնվող նոր կոճակի վրա ու վերբեռնել լուսանկարը։ Առայժմ այս գործողությունն ակտիվ է միայն սեփական գրառումների և Ֆեյսբուքի խմբերում տեղադրված գրառումների համար։